Interludium et fabula Berini
Interludium et fabula Berini sunt additamenta, ab anonymo quodam saeculo XV ineunte composita carminis The Tales of Canterbury (scil. "Fabulae Cantuarienses") Galfridi Chaucer. Haec additamenta (sicut historiae a Chaucer ipso scriptae) comprehendunt et fabulam et prologum vel interludium. Hoc amorem perdonatoris cum tabernaria Cantuariensi narrat; fabula autem, a mercatore recitata, historiam praebet de Berino quae auctor e textu Francogallico verterit. Textus in uno libro manu scripto Fabularum Cantuariensium inseritur; qui liber in castello Alnvicensi Northumbriae iacet in bibliotheca ducum Northumbriensium, siglo MS 455 agnitus.